เดวิสคัพไทยรับเป็นรองปากีสถาน แต่เชื่อมีสิทธิ์ชนะขึ้นกรุ๊ป 1 เอเชีย
ทีมนักหวดหนุ่มไทยออกเดินทางไปยังกรุงอิสลามาบัดแล้ว พร้อมทำศึกเดวิสคัพกับทีมชาติปากีสถาน ในวันที่ 15-17 ก.ย.นี้ พ.ต.อ.วัสสา วัสสานนท์ ผู้ช่วยผู้จัดการทีมนำทัพไปล่าชัยในสังเวียนคอร์ตหญ้า ยอมรับเป็นรอง แต่มั่นใจจะเฉือนชนะชนิดสูสีที่สกอร์ 3-2 พาทีมไทยขึ้นกลุ่ม 1 ปีหน้า,วันที่ 12 ก.ย. 60 พ.ต.อ.วัสสา วัสสานนท์ ผู้ช่วยผู้จัดการทีมเดวิสคัพไทย ร่วมด้วย ร.อ.วิทยา สำเร็จ กัปตันทีม ออกเดินทางจากท่าอากาศยานสุวรรณภูมิ มุ่งหน้าไปยังกรุงอิสลามาบัด ประเทศปากีสถาน ด้วยสายการบินไทย เที่ยวบิน TG349 เพื่อทำการแข่งขันเทนนิสชิงแชมป์โลก ประเภททีมชาย เดวิสคัพ ประจำปี 2017 โซนเอเชีย/โอเชียเนีย รอบชิงชนะเลิศของกลุ่ม 2 กับทีมชาติปากีสถาน ระหว่างวันที่ 15-17 กันยายน 2560 ที่ปากีสถาน สปอร์ตส คอมเพล็กซ์ ในกรุงอิสลามาบัด โดยทีมชนะในการแข่งขันครั้งนี้จะได้เลื่อนชั้นขึ้นไปเล่นกลุ่ม 1 ปีหน้า,โดย พ.ต.อ.วัสสา เปิดเผยว่า เนื่องจาก ผู้การโจ๊ก พล.ต.ต.สุรเชษฐ์ หักพาล ผู้บังคับการสายตรวจและปฏิบัติการพิเศษ ในฐานะอุปนายกสมาคมกีฬาเทนนิสฯ และผู้จัดการทีมเดวิสคัพไทย ติดภารกิจ จึงได้มอบหมายให้ตนเดินทางไปดูแลและให้กำลังใจแก่นักเทนนิสชายทีมชาติไทยชุดนี้ ซึ่งได้แก่ จูเนียร์ วิชยา ตรงเจริญชัยกุล, พ้ง กิตติพงษ์ วชิรมโนวงศ์, เมฆ จิรัฏฐ์ นวสิริสมบูรณ์ และ แฝดต้น-ต้อง สนฉัตร กับ สรรค์ชัย รติวัฒน์ โดยมี ร.อ.วิทยา เป็นกัปตันทีม, นายวีรภัทร ดอกไม้คลี่ เป็นผู้ช่วยผู้ฝึกสอน และนายสุรบดินทร์ พิชญะไพรัตน์ เป็นเทรนเนอร์,ศึกเดวิสคัพครั้งนี้ ใช้คอร์ตหญ้าเป็นสังเวียนชิงชัย ซึ่งต้องยอมรับว่าทีมไทยเป็นรองปากีสถาน เนื่องจากบ้านเราไม่ค่อยมีคอร์ตหญ้าให้เล่น โดย สนฉัตร และ สรรค์ชัย ที่จะทำหน้าที่ในประเภทคู่ จัดเป็นผู้เล่นที่มีประสบการณ์ในการเล่นคอร์ตหญ้ามากที่สุด ส่วนประเภทเดี่ยว วางตัวให้ วิชยา และ กิตติพงษ์ ลงเล่น เพราะกิตติพงษ์ มีประสบการณ์ในการเล่นคอร์ตหญ้าเช่นกัน สำหรับเป้าหมายนั้น ก็หวังว่าจะเอาชนะให้ได้ คาดว่าสกอร์จะออกมาสูสี เฉือนชนะกันที่ 3-2 คู่,ด้าน โค้ชเอ็กซ์ นายพชรพล คำสมาน ผู้ฝึกสอนเทนนิสทีมชาติไทย นำคณะนักเทนนิสเยาวชนหญิงทีมชาติไทย รุ่นอายุไม่เกิน 16 ปี ได้แก่ แต้ว ทรรศพร นาคหล่อ, ไหม ณภัทร นิรันดร และ แอนนา ศุภาพิชญ์ เกือรัมย์ เดินทางไปยังกรุงบูดาเปสต์ ประเทศฮังการี ด้วยสายการบินไทย TG 920 กรุงเทพ-แฟรงก์เฟิร์ต และ LH 1336 แฟรงก์เฟิร์ต-บูดาเปส เพื่อข้าร่วมการแข่งขันเทนนิสทีมเยาวชนหญิงชิงแชมป์โลก จูเนียร์ เฟดคัพ 2017 รอบไฟนอล 16 ทีมสุดท้ายของโลก ระหว่างวันที่ 19-24 กันยายน 2560 โดยเป็นการเดินทางไปล่วงหน้า เพื่อปรับสภาพและสร้างความคุ้นชินทั้งสภาพอากาศและสนามแข่งขัน ซึ่งครั้งนี้ทำการแข่งขันกันบนคอร์ตดิน
ทีมนักหวดหนุ่มไทยออกเดินทางไปยังกรุงอิสลามาบัดแล้ว พร้อมทำศึกเดวิสคัพกับทีมชาติปากีสถาน ด้านผู้ช่วยผู้จัดการทีมนำทัพไปล่าชัยในสังเวียนคอร์ตหญ้า ยอมรับเป็นรอง แต่มั่นใจจะเฉือนชนะชนิดสูสีที่สกอร์ 3-2 พาทีมไทยขึ้นกลุ่ม 1 ปีหน้า
พ.ต.อ.วัสสา วัสสานนท์,เดวิสคัพ 2017,โซนเอเชีย/โอเชียเนีย กลุ่มสอง,ปากีสถาน,เทนนิส